Ir-Regolament tal-Kummissjoni (EC) Nru 1492/2003
tal-25 ta’ Awissu 2003
li jagħti deroga, għas-sena tas-suq 2003/04, mir-Regolament (KE) Nru 2316/1999 f’dak li jirrigwardja l-użu ta’ l-art imħollija mwarrba ġewwa l-Isvezja
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1251/1999 tat-30 ta’ Mejju 1999 li jistabbilixxi sistema ta’ appoġġ għall-produtturi ta’ ċerti wċuh tar-raba maħrut [1], kif l-aħħar emendat bir-Regolament (KE) Nru 1038/2001 [2], u partikolarment l-Artikolu 9 tieghu,
Billi:
(1) Ir-Regolament tal-Kunsill (KE) Nru 2316/1999 tat-22 ta’ Ottubru 1999 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1251/1999 li jistabbilixxi sistema ta’ appoġġ għall-produtturi ta’ ċerti wċuh tar-raba maħrut [3], kif l-aħħar emendat bir-Regolament (KE) Nru 1035/2003 [4], jiffissa t-termini dwar liema pagamenti taż-żona huma mogħtija għal ċerti uċuħ tar-raba maħruta. Permezz ta’ l-Artikolu 19(2) u (3) tar-Regolament (KE) Nru 2316/1999, iż-żoni mwarba għandhom jibqgħu għal perijodu li jibda fil-15 ta’ Jannar l-aktar tard u li jistpiċċa fil-31 ta’ Awossi l-aktar kmieni u, apparti milli kif hemm provvediment mod ieħor, ma jkunx jista jintuża għall-roduzzjoni agrikola jew għal skop ta’ qliegħ ta’ flus.
(2) Ċerti reġjuni fl-Isveja esperjenzaw inżul ta’ xita eċċessivament qawwija f’Lulju 2003; dan serjament affettwa il-fornimenti ta’ l-għalf u rriżulta f’telf l-aktar kbir tad-dħul tal-bdiewa li jrabbu l-anniamli minħabba li dawn kienu obbligati li jbiegħu il-qobla tagħhom meta l-għalf normali għalihom ma kienx disponibbli.
(3) Għalhekk huwa rakkommandabbli li jinstabu fornimenti supplementari ta’ l-għalf sabiex ikunu mitmuha il-qobla bejn issa u l-ħarifa.
(4) Deroga mir-Regolament (KE) Nru 2316/1999 għandha għalhekk tkun introdotta li permezz tagħha ir-reġjuni affettwati jkunu jistgħu jippermetti li l-uċuħ tar-raba ħarratija imħollija bħala mwarrba li jkunu utilizzati għall-iskopijiet ta’ l-għalf ta’ l-annimali qabel l-iskadenza tal-perijodu tat-twarib, waqt li tintroduċu miżuri li ma jħallux xi utilizazzjoni bi qliegħ ta’ l-art tali.
(5) Il-miżuri li hemm provvediment dwarhom f’dan ir-Regolament huma konformi ma’ l-opinjoni tal-Kumitat ta’ Ġestjoni għaċ-cereali,
ADOTTAT DAN IR-REGOLAMENT:
L-Artikolu 1
1. Bħala deroga mill-Artikolu 19(2) u (3) tar-Regolament (KE) Nru 2316/1999, ir-reġjuni tal-Isvezja elenkati fl-Anness ta’ dan ir-Regolament jistgħu jippermettu li l-art iddikjarata bħala imwarrba li din tkun utilizzata għall-iskopijiet ta’ l-għalf ta’ l-annimali fis-sena tas-suq 2003/04.
2. L-Isvezja għandha tieħu l-miżuri kollha meħtieġa sabiex tassigura li l-art imwarrba kif indikata fil-paragrafu 1 ma tkunx utilizzata għal skopijiet ta’ qliegħ ta’ flus, u li partikolarment l-ebda għajnuna tal-produzzjoni ta’ l-għalf niexef permezz tar-Regolament tal-Kunsill (KE) Nru 603/95 [5] ma tkun mogħtija għall-uċuħ imkabbra hemmhekk.
L-Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu jkun japplika b’effett mill-1 ta’ Awissu 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-25 ta’ Awissu 2003.